1954-جو ایلدن پریسلی، مور و بلکین (آفیسلاردا اونلار بیرلیکده "Blue Moon Boys" آدلانیردی‌لار) ایلک بیرگه چیخیش‌لاری باشلاییر. همین ایلین سپتامبریندا نشویل شهرینده مشهور "Grand Ole Opry" رادیو کوْنسرتین‌دکی اوغورسوزلوغا باخمایاراق "Blue Moon Boys"اون چیخیش‌لاری اوغورلا، یوکسه‌لن چیزگی اوزره داوام ائدیردی. اونلار گونئیه، اؤزللیکله ده تگزاس اوستانینه تئز-تئز قاسترول سفرلرینه یوللانیردی‌لار. هردن سان رکوردزون پارلاماقدا اولان اولدوزلاری جانی کئش و کارل پئرکینسده اونلارا قوشولوردولار. 1954-جو ایلین اوکتوبر آییندان موسیقی‌چی‌لر "Louisiana Hayride" جومه ائرته سی رادیو کوْنسرت‌لری‌نین دایمی ایشتیراک‌چی‌سینا چئوریلیرلر. بو زامان پریسلی‌نین دایانمادان اومباسینی ییرغالاییب ائموسیونال طرزده ال-قول آتماسی و بدن حرکت‌لری ائتمه‌سین‌دن عبارت خوروقرافیک صحنه داورانیشی یارانیر. بو داورانیش کوتلنی حدسیز درجه‌ده جوشدوروردو.